CELEX: 62021TN0368
Language: mt
Date: 2021-07-01 00:00:00
Title: Kawża T-368/21: Rikors ippreżentat fl-1 ta’ Lulju 2021 – Di Taranto vs L-Uffiċċju tal-Prosekutur Pubbliku Ewropew

13.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 368/24
            
         
      Rikors ippreżentat fl-1 ta’ Lulju 2021 – Di Taranto vs L-Uffiċċju tal-Prosekutur Pubbliku Ewropew
      (Kawża T-368/21)
      (2021/C 368/40)
      Lingwa tal-kawża: it-Taljan
      
         Partijiet
      
      
         Rikorrent: Alessandro Di Taranto (Ruma, l-Italja) (rappreżentant: G. Pellegrino, avukat)
      
         Konvenut: L-Uffiċċju tal-Prosekutur Pubbliku Ewropew (UPPE)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-“Decision of the College of the European Public Prosecutor’s Office of 3 may 2021 on the appointment of fifteen european delegated prosecutors of the EPPO in the Italian Republic” li permezz tagħha ġew maħtura l-Prosekuturi Delegati Ewropej għall-Istat Taljan;
               
            
                  —
               
               
                  tikkundanna lill-konvenut għall-ispejjeż sostnuti mir-rikorrent f’din il-kawża.
               
            
         Motivi u argumenti prinċipali
      
      Insostenn tar-rikors, ir-rikorrent jinvoka motiv ibbażat fuq l-illegalità li tirriżulta mill-fatt li d-deċiżjoni vinkolanti tat-28 ta’ April 2021 adottata mill-Consiglio Superiore della Magistratura (il-Kunsill Superjuri tal-Ġudikatura, l-Italja), li għall-Italja huwa l-awtorità kompetenti għall-ħatra tal-Prosekuturi Delegati Ewropej (PDE), hija illegali.
      Sussidjarjament huwa jikkontesta d-deċiżjoni tal-Kulleġġ tal-UPPE li taħtar lill-PDE, li huwa jqis li hija vvizzjata b’illegalità li tirriżulta mill-fatt li d-deċiżjoni tat-28 ta’ April 2021, li permezz tagħha l-Consiglio Superiore della Magistratura (il-Kunsill Superjuri tal-Ġudikatura) ħa d-deċiżjoni finali li Dott. Di Taranto, għal dak li jirrigwarda t-tliet pożizzjonijiet ta’ prosekuturi li għandhom jinħatru għall-uffiċċju ta’ Ruma, huwa kklassifikat wara l-kandidati l-oħra.